**Poziv na dostavu ponuda**

**za nabavu roba**

**Nabava prehrambenih proizvoda po grupama za školsku godinu 2021/2022.**

**EJN 10/2021**

**Metković, RUJAN 2021. godine**

**I. OPĆI PODACI**

**1. Podaci o Naručitelju**

Naziv Naručitelja: Osnovna škola Stjepana Radića (u daljnjem tekstu: Naručitelj)

Sjedište Naručitelja: Kralja Zvonimira 8, 20 350 Metković

OIB Naručitelja: 29825372843

Broj telefona Naručitelja: 020 681 621

Broj telefaksa Naručitelja: 020 681 514

Internetska adresa Naručitelja: http://os-sradica-metkovic.skole.hr/

**2. Podaci o osobi zaduženoj za komunikaciju s gospodarskim subjektima**

Kontakt osoba: Spaso Marić, dipl. iur.

Adresa: Kralja Zvonimira 8, 20 350 Metković

Broj telefona Naručitelja: 020 681 621

Broj telefaksa Naručitelja: 020 681 514

Adresa elektroničke pošte: ossradica@os-sradica-metkovic.skole.hr

**3. Izmjene dokumentacije**

Najkasnije 4 (četiri) dana prije isteka krajnjeg roka za dostavu ponuda Naručitelj može izmijeniti, ispraviti ili dopuniti dokumentaciju izdavanjem izmjene, ispravka ili dodatka dokumentacije.

Kako bi svi zainteresirani gospodarski subjekti imali na raspolaganju dovoljno vremena da kod pripreme ponuda uzmu u obzir eventualne izmjene, ispravke ili dodatke dokumentacije, Naručitelj može produžiti krajnji rok za dostavu ponuda.

**4. Objašnjenje dokumentacije i dodatne informacije**

Ako je potrebno, gospodarski subjekti mogu najkasnije 4 (četiri) dana prije isteka krajnjeg roka za dostavu ponuda zahtijevati objašnjenja i izmjene vezane za dokumentaciju, s naznakom "Objašnjenje dokumentacije – evidencijski broj nabave EJN 10/2021".

Niti jedan Ponuditelj neće kontaktirati Naručitelja niti u jednom pitanju u svezi njegove ponude od vremena otvaranja ponude do odabira najpovoljnijeg Ponuditelja, osim na zahtjev Naručitelja.

Svaki pokušaj od strane Ponuditelja kojim bi utjecao na Naručitelja u svezi procjene ponuda, usporedbe ponuda i odluke o odabiru najpovoljnije ponude rezultirat će odbijanjem ponude.

**5. Popis gospodarskih subjekata s kojima je Naručitelj u sukobu interesa**

Nema takvih subjekata.

**6. Vrsta postupka nabave i procijenjena vrijednost nabave**

Jednostavna nabava - Javno nadmetanje, nabava po grupama.

Procijenjena vrijednost nabave: 190.000,00 HRK (bez PDV-a)

|  |  |  |
| --- | --- | --- |
| Grupa | Cpv | Procijenjena vrijednost |
| 1 | 15810000-9 Krušni proizvodi, svježa peciva i kolači | 115.000,00 kn |
| 2 | 15871274-5 Namazi za sendviče | 30.000,00 kn |
| 3 | 15320000-7 Voćni sokovi i sokovi od povrća  15540000-5 Sirevi  15131000-5 Mesne konzerve i mesni pripravci | 45.000,00 kn |

**II. PODACI O PREDMETU NABAVE**

**7. Opis predmeta nabave**

Nabava prehrambenih proizvoda po grupama za potrebe kuhinje, a sve za 2021/2022. školsku godinu, prema tehničkim specifikacijama u prilogu.

**8. Količina ili opseg predmeta nabave**

Procijenjeni opseg, odnosno količina predmeta nabave navedena je u Tehničkoj specifikaciji Naručitelja (Troškovnicima) koja čini sastavni dio ove dokumentacije. Ponuđena roba mora biti identična robi koja je određena u troškovniku, ili se nudi jednakovrijedna roba sa naznakom proizviđaća.

**9. Mjesto isporuke robe**

Lokacije Naručitelja sukladno Tehničkoj specifikaciji (Troškovnicima).

**10. Početak i rok isporuke robe:**

Roba se isporučuje sukcesivno tokom kolske godine po narudžbi Naručitelja**.**

**III. UVJETI SPOSOBNOSTI PONUDITELJA**

**11. Uvjeti sposobnosti za obavljanje profesionalne djelatnosti**

11.1. Izvadak iz sudskog, obrtnog, strukovnog ili drugog odgovarajućeg registra koji se vodi u državi poslovnog nastana gospodarskog subjekta. Izvadak ne smije biti stariji od tri mjeseca računajući od dana početka postupka javne nabave.

Istim ponuditelj dokazuje kako je registriran za obavljanje poslova koji su predmet nabave.

**12. Pravila dostavljanja dokumenata**

Sve dokumente navedene u Poglavlju III. ove dokumentacije o nabavi, ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su ponuditelji dostavili sukladno Poglavlju III. ove dokumentacije o nabavi, Naručitelj može radi provjere istinitosti podataka:

- od ponuditelja zatražiti da u primjerenom roku dostave izvornike ili ovjerene preslike tih dokumenata, i/ili

- obratiti se izdavatelju dokumenta i/ili nadležnim tijelima.

**IV. PODACI O PONUDI**

**13. Sadržaj ponude**

Ponuda mora sadržavati:

- Popunjeni Ponudbeni list koji je sastavni dio ove dokumentacije o nabavi, ispunjen u skladu sa zahtjevima iz ove dokumentacije, koji će ujedno biti i prva stranica ponude (Prilog br. I.).

- Popunjene Troškovnike koji čine sastavni dio ove dokumentacije ispunjene u skladu sa zahtjevima iz ove dokumentacije (Prilog br. II).

- Tražene dokaze o sposobnosti sukladno dokumentaciji o nabavi iz Poglavlja III.

- Kontrolni obrazac ponude

**14. Način izrade ponude**

Ponudu je potrebno izraditi u papirnatom obliku i mora biti uvezena u cjelinu na način da se onemogući naknadno vađenje ili umetanje listova (npr. jamstvenikom-vrpcom čija su oba kraja na posljednjoj stranici pričvršćena naljepnicom ili utisnuta žigom).

Ponuditelj predaje **ponudu u jednom primjerku**.

Pri izrade ponude ponuditelj se mora pridržavati zahtjeva i uvjeta, te ne smije mijenjati i nadopunjavati tekst dokumentacije o nabavi.

Stranice ponude se označavaju brojem na način da je vidljiv redni broj stranice i ukupan broj stranica ponude.

U roku za dostavu ponude Ponuditelj može dodatnom, pravovaljano potpisanom izjavom izmijeniti svoju ponudu, nadopuniti je i/ili od nje odustati.

Nova ponuda mora biti pripremljena, zapečaćena, obilježena i dostavljena (predana) u skladu s uputama za pripremu i podnošenje ponuda ove dokumentacije.

Ponuda se ne može mijenjati, dopunjavati ili Ponuditelj ne može odustati od ponude od krajnjeg roka za dostavu ponuda do isteka perioda valjanosti ponude utvrđenom od strane ponuditelja u ponudi.

Ponude se izrađuju bez naknade.

Ponuditelju nije dozvoljeno nuditi alternativne ponude, varijante ili inačice ponuda.

**15. Način dostave ponude**

Ponuditelji dostavljaju ponude u pisanom obliku i zatvorenoj omotnici s nazivom i adresom Naručitelja, nazivom i adresom Ponuditelja, evidencijskim brojem nabave kojeg je Naručitelj dodijelio nadmetanju, naznakom predmeta nabave odnosno grupe predmeta nabave (ukoliko se primjenjuje) za koju se ponuda podnosi i naznakom "ne otvaraj!"

Ako omotnica nije označena u skladu sa zahtjevima iz ove dokumentacije o nabavi, Naručitelj ne preuzima nikakvu odgovornost u slučaju gubitka ili preranog otvaranja ponude.

Ukoliko ponuditelj zatraži od Naručitelja potvrdu o zaprimanju ponude, Naručitelj će to neodgodivo učiniti.

Ponude koje nisu pristigle do roka za dostavu ponuda, neće se otvarati i vratit će se Ponuditelju neotvorene.

Nije dozvoljeno dostavljanje ponuda elektroničkim putem.

**16. Cijena ponude**

Jedinična cijena, cijena ponude i ukupna cijena ponude moraju biti izražene u kunama (HRK) i nepromjenjive su tijekom cijelog razdoblja trajanja ugovora, te obuhvaćaju sve popuste, troškove, dadžbine i izdatke kao i moguće ostale troškove Ponuditelja koji se pojave tijekom isporuke roba.

Ponuditelji su dužni iskazati cijenu ponude i ukupnu cijenu ponude na način kako je to određeno dokumentacijom.

U cijenu je potrebno uključiti troškove dobave materijala, poreze carine i ostala davanja (ukoliko postoje) te sve ostale troškove isporuke robe.

U cijenu ponude se ne uključuje porez na dodanu vrijednost. Njega je potrebno iskazati u Ponudbenom listu, ispod cijene ponude. Ukupnu cijenu ponude čini cijena ponude s PDV-om. U cijenu ponude bez PDV-a moraju biti uračunati svi troškovi i popusti.

Ponuditelj će cijenu ponude i ukupnu cijenu ponude upisati u Ponudbeni list.

Podatke treba unijeti u Troškovnik na slijedeći način:

* ponuditelj treba za stavku troškovnika ispuniti cijenu po stavci (po jedinici mjere), ukupnu cijenu stavke te cijenu ponude bez poreza na dodanu vrijednost (zbroj svih ukupnih cijena stavki).
* Prilikom ispunjavanja troškovnika ponuditelj ukupnu cijenu stavke izračunava kao umnožak količine stavke i cijene stavke.
* Ponuditelj mora ispuniti sve tražene stavke iz Obrasca troškovnika.
* Ako ponuditelj ne postupi u skladu sa zahtjevima iz ove točke, ili promijeni tekst ili količine navedene u Troškovniku smatrat će se da je takav Troškovnik nepotpun i nevažeći te će ponuda biti odbačena kao neprihvatljiva.

**17. Kriterij odabira ponude**

Kriterij odabira je najniža cijena.

**18. Jezik i pismo ponude**

Ponuda, pripadajuća dokumentacija i korespondencija, odnosno cjelokupni postupak nabave koji se odvija između Ponuditelja i Naručitelja biti će na hrvatskom jeziku (latinično pismo).

**19. Rok valjanosti ponude**

Rok valjanosti ponude mora biti najmanje devedeset (90) dana od krajnjeg roka za dostavu ponuda. Ponude s kraćim rokom valjanosti bit će odbačene kao neprihvatljive.

Naručitelj može zatražiti od ponuditelja primjereno produženje roka valjanosti ponude.

U roku produženja valjanosti ponude ni Naručitelj ni Ponuditelj neće tražiti izmjenu ponude.

**V. OSTALE ODREDBE**

**20. Rok, način i uvjeti plaćanja**

Plaćanje u roku od trideset (30) dana od dana ovjere ispostavljanja računa.

Odabrani ponuditelj je obvezan ispostaviti račun u skladu sa Zakonom o elektroničkom izdavanju računa u javnoj nabavi.

**21. Datum, vrijeme i mjesto dostave i otvaranja ponuda**

Ponuda mora biti dostavljena Naručitelju najkasnije do 24.09.2021. god. do 11:00 sati.

Ponude se dostavljaju na adresu Naručitelja:

Osnovna škola Stjepana Radića, Metković, Kralja Zvonimira 8, 20 350 Metković, sa naznakom:

„Ne otvaraj“ – **Nabava prehrambenih proizvoda za školsku godinu 2021/2022.** – EJN 10/2021

Ponude će biti otvorene u roku od 10 (deset) dana od isteka roka za dostavu ponuda od strane ovlaštenih predstavnika Naručitelja.

Ponude će se otvarati prema redoslijedu zaprimanja iz Upisnika o zaprimanju ponuda.

Otvaranje ponuda neće biti javno.

**22. Način pregleda i ocjene ponuda**

U postupku pregleda i ocjene ponuda, Naručitelj će u skladu s uvjetima i zahtjevima iz dokumentacije slijedećim redoslijedom provjeriti:

1. oblik, sadržaj i cjelovitost ponude,

2. ispunjenje uvjeta sposobnosti,

3. ispunjenje zahtjeva vezanih za opis predmeta nabave i tehničke specifikacije,

4. računsku ispravnost ponude,

5. ispunjenje ostalih uvjeta iz dokumentacije o nabavi

Naručitelj može tijekom pregleda ponuda zatražiti objašnjenje ili upotpunjavanje dokumenata ponude vezano za ispunjenje uvjeta sposobnosti i opis predmeta nabave i tehničke specifikacije.

Ukoliko se tijekom pregleda ponude utvrdi računska pogreška, Naručitelj će od ponuditelja zatražiti prihvat računske pogreške, a ponuditelj je dužan odgovoriti u roku ne duljem od pet dana.

Nakon provjere ponuda, Naručitelj će odbiti ponude ako postoje ostali razlozi za odbijanje iz članka 28. ove dokumentacije o nabavi.

Nakon pregleda i ocjene ponuda sukladno ovome članku valjane ponude rangiraju se prema kriteriju za odabir ponude.

**23. Razlozi za odbijanje ponuda**

Naručitelj će na osnovi rezultata pregleda i ocjene ponuda odbiti:

- ponudu ponuditelja koji nije dokazao svoju sposobnost u skladu s dokumentacijom,

- ponudu koja nije cjelovita,

- ponudu koja je suprotna odredbama dokumentacije,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

- ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,

- ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz dokumentacije,

- ponudu jedne ili više grupa predmeta nabave ako nije bilo dopušteno podnošenje ponuda po grupama,

- ponudu za koju ponuditelj nije pisanim putem prihvatio ispravak računske pogreške,

- alternativnu ponudu ako nije dopuštena,

- alternativnu ponudu koja ne ispunjava minimalne zahtjeve,

- ponudu ponuditelja koji je dostavio dvije ili više ponuda u kojima je ponuditelj i/ili član dnice gospodarskih subjekata, osim u slučaju dostavljanja alternativne ponude ako je ona dopuštena,

- ponudu koja sadrži štetne odredbe,

- ponudu za koju Naručitelj osnovano smatra da nije rezultat tržišnog natjecanja,

- ponudu nepozvanog gospodarskog subjekta,

- ponudu ponuditelja u suprotnosti s člankom 5. ove dokumentacije.

Naručitelj može odbiti ponudu ponuditelja koji unutar postavljenog roka nije dao zatraženo objašnjenje ili njegovo objašnjenje nije za Naručitelja prihvatljivo.

**24. Provjera ponuditelja**

Nakon rangiranja ponuda prema kriteriju za odabir ponude, a prije donošenja Odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o nabavi, zatražiti dostavu izvornika ili ovjerenih preslika jednog ili više dokumenata koji su traženi u Poglavlju III. dokumentacije.

**25. Postupak donošenja Odluke o odabiru ili Odluke o poništenju**

***Naručitelj donosi odluku o odabiru za svaku grupu pojedinačno.***

Naručitelj će u roku od 10 (deset) dana od dana isteka roka za dostavu ponuda na osnovi rezultata pregleda i ocjene ponuda, donijeti Odluku o odabiru prema kriteriju za odabir ponuda ili ako postoje razlozi za poništenje postupka javne nabave, Odluku o poništenju.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrat ponudu koja je zaprimljena ranije.

Odluku o odabiru ili Odluku o poništenju s preslikom Zapisnika o pregledu i ocjeni ponuda Naručitelj će bez odgode dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, elektronička isprava i sl.).

Naručitelj može odlukom ispraviti pogreške u imenima ili brojevima, pisanju ili računanju te druge očite netočnosti u odluci o odabiru koju je donio. Ispravak pogreške proizvodi pravni učinak od dana od kojeg proizvodi pravni učinak odluka o odabiru koja se ispravlja.

**26. Ostali i posebni uvjeti za izvršenje ugovora**

Naručitelj će s odabranim Ponuditeljem sklopiti Ugovor u pisanom obliku u roku od 30 (trideset) dana od dana konačnosti Odluke o odabiru. Ako odabrani Ponuditelj odbije potpisati ugovor o nabavi, Naručitelj će ponovno izvršiti rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije valjanje ponude ili ako postoje razlozi poništiti postupak nabave.

**27. Ostali bitni uvjeti**

Od ponuditelja se očekuje da pregleda dokumentaciju, uključujući svu tehničku dokumentaciju, upute, obrasce i uvjete. Propust da se u ponudi ne prilože sve informacije tražene u dokumentaciji, ili se prilože netočne informacije, ili se podnese ponuda koja nije u skladu s dokumentacijom, u svakom je pogledu rizik za ponuditelja i rezultirat će odbacivanjem takve ponude. Ponuditelj će dokumentaciju o nabavi koristiti isključivo u svrhu izrade ponude i neće je ustupiti drugima i koristiti u druge svrhe.

**PRILOG I – PONUDBENI LIST**

|  |  |
| --- | --- |
| Broj ponude:\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum ponude:\_\_\_\_\_\_\_\_\_\_\_\_\_\_\_\_\_\_  Naziv i sjedište ponuditelja: | |
| OIB : | IBAN : |
| Adresa: | Porezni identifikacijski broj (VAT ID) |
| Telefon | Telefaks : |
| E-mail : | |
| Ime i prezime osobe za kontakt : | |

Proučivši dokumentaciju Naručitelja evidencijski broj nabave **EJN 10/2021**, dostavljamo ponudu za sljedeće grupe nabave: :

|  |  |  |
| --- | --- | --- |
| ***Grupa 1: Krušni proizvodi, svježa peciva i kolači :***  ***NUDI SE DA / NE ( zaokruži )*** | | |
| Cijena ponude bez PDV-a | brojevima : | Slovima: |
| Porez na dodanu vrijednost | brojevima : | Slovima: |
| Ukupna cijena ponude s PDV-om | brojevima : | Slovima: |

|  |  |  |
| --- | --- | --- |
| ***Grupa 2: Namazi za sendviče:***  ***NUDI SE DA / NE ( zaokruži )*** | | |
| Cijena ponude bez PDV-a | brojevima : | Slovima: |
| Porez na dodanu vrijednost | brojevima : | Slovima: |
| Ukupna cijena ponude s PDV-om | brojevima : | Slovima: |

|  |  |  |
| --- | --- | --- |
| ***Grupa 3: Voćni sokovi i sokovi od povrća, sirevi, mesne konzerve i mesni pripravci:***  ***NUDI SE DA / NE ( zaokruži )*** | | |
| Cijena ponude bez PDV-a | brojevima : | Slovima: |
| Porez na dodanu vrijednost | brojevima : | Slovima: |
| Ukupna cijena ponude s PDV-om | brojevima : | Slovima: |

Valjanost ove ponude je devedeset (90) dana od datuma otvaranja ponuda, te će ona ostati obvezna za nas i može biti prihvaćena u bilo koje vrijeme prije isteka tog razdoblja.

Ponuđene jedinične cijene su nepromjenjive za sve vrijeme trajanja ugovora.

Plaćanje doznakom na žiro račun u roku od 30 (trideset) dana.

Naš status u poreznom sustavu je: ..............................

Dana: ...................................

Ime i prezime i potpis ovlaštene osobe, te pečat ponuditelja:

Ime i prezime Potpis Pečat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Za potpis ugovora ovlašten je/su (ime i prezime, funkcija i naziv tvrtke):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPOMENA: Ponuditelj koji nije u sustavu PDV-a, u ponudbenom listu, na mjesto predviđeno za upis cijene ponude s PDV-om, upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Ponuditelj obvezno mora navesti članak Zakona / Pravilnika o PDV-u, temeljem kojeg se PDV ne obračunava.

***Ponuditelj nije obvezan dati ponudu za sve tri grupe.***

\*OVAJ OBRAZAC UJEDNO ĆE BITI I PRVA STRANICA PONUDE\*

**PRILOG II – TEHNIČKA SPECIFIKACIJA**

- Troškovnik:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Cjelokupni troškovnik za nabavu roba: prehrambeni proizovdi za šk. god. 2021/2022 | | | | | | | |  |
| Naručitelj: OŠ STJEPANA RADIĆA- METKOVIĆ |  |  |  |  |  |  |  |  |

**GRUPA 1. TROŠKOVNIK ZA: Krušni proizvodi, svježa peciva i kolači**

|  |  |  |  |  |  |
| --- | --- | --- | --- | --- | --- |
| opis predmeta nabave |  | jedinica mjere | količina | jedinična cijena bez pdv-a | ukupno bez pdv-a |
| **NAZIV PROIZVODA** | **PONUĐENO:( ako se nudi tražena minimalna vrijednost stavite DA. U suprotnome upištie vrijednost)** |  |  |  |  |
| Pecivo (meka kifle), min 50 g |  | KOM | 21.000 |  |  |
| Pecivo kiflica sa sirom , min 80 g |  | KOM | 4.100 |  |  |
| Pecivo kiflica s hrenovkom, min 80 g |  | KOM | 6.000 |  |  |
| Krafna s kakao ili vanilija kremom, min 70 g |  | KOM | 5.000 |  |  |
| Croissant s džemom, kakaom i vanilija kremom, min 60 g |  | KOM | 4.100 |  |  |
| Pecivo Slanac, min 80 g |  | KOM | 5.100 |  |  |
|  | **GRUPA 1:** |  | UKUPNO BEZ PDV-a |  |  |
|  |  |  | PDV |  |  |
|  |  |  | Ukupno s PDV-om |  |  |

**GRUPA 2 : TROŠKOVNIK ZA: Namazi za sendviče**

|  |  |  |  |  |  |
| --- | --- | --- | --- | --- | --- |
| opis predmeta nabave |  | jedinica mjere | količina | jedinična cijena bez pdv-a | ukupno bez pdv-a |
| **NAZIV PROIZVODA** | **PONUĐENO:( ako se nudi tražena minimalna vrijednost stavite DA. U suprotnome upištie vrijednost)** |  |  |  |  |
| Lino lada, 2,5 kg ili jednako vrijedno iste mase - nudi se : \_\_\_\_\_\_\_\_\_\_\_\_\_\_\_\_\_\_\_\_\_\_\_ |  | KOM | 125 |  |  |
| Pašteta (jetrena), 840 g, PROIZVOĐAĆ ( ispunite ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | KOM | 100 |  |  |
|  | **GRUPA 2:** |  | UKUPNO BEZ PDV-a |  |  |
|  |  |  | PDV |  |  |
|  |  |  | Ukupno s PDV-om |  |  |

**GRUPA 3 : TROŠKOVNIK ZA: Voćni sokovi i sokovi od povrća, sirevi, mesne konzerve i mesni pripravci:**

|  |  |  |  |  |  |
| --- | --- | --- | --- | --- | --- |
| opis predmeta nabave |  | jedinica mjere | količina | jedinična cijena bez pdv-a | ukupno bez pdv-a |
| **NAZIV PROIZVODA** | **PONUĐENO:( ako se nudi tražena minimalna vrijednost stavite DA. U suprotnome upištie vrijednost)** |  |  |  |  |
| Salama Poliko premium maxi, 1000 g ili jednako vrijedna iste mase - nudi se : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | kom | 270 |  |  |
| Ledeni čaj breskva, 0.2 L |  | kom | 15.000 |  |  |
| Sir Varaždinac ,min 1.6 kg, ili jednako vrijedni iste mase: nudi se : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | kom | 75 |  |  |
|  | **GRUPA 3:** |  | UKUPNO BEZ PDV-a |  |  |
|  |  |  | PDV |  |  |
|  |  |  | Ukupno s PDV-om |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **REKAPITULACIJA:** | | | | | | | Ukupno bez PDV-a | | | PDV | Ukupno s PDV-om |
| **GRUPA 1. TROŠKOVNIK ZA: Krušni proizvodi, svježa peciva i kolači** | | | | | | |  | | |  |  |
| **GRUPA 2 : TROŠKOVNIK ZA: Namazi za sendviče** | | | | | | |  | | |  |  |
| **GRUPA 3 : TROŠKOVNIK ZA: Voćni sokovi i sokovi od povrća, sirevi, mesne konzerve i mesni pripravci:** | | | | | | |  | | |  |  |
| U \_\_\_\_\_\_\_\_\_\_\_\_\_\_\_\_\_\_\_\_\_ | , dana \_\_\_\_\_\_\_\_\_\_\_\_\_\_\_\_\_\_ | |  |  |  |  | | | |  |  |
| Odgovorna osoba:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |  |  |  | |  |  |  |  |

-KONTROLNI OBRAZAC PONUDE-

Predmet nabave: **Nabava prehrambenih proizvoda za školsku godinu 2021/2022.**

Poštovani,

u prilogu Vam dostavljamo ponudu sukladno Dokumentaciji o nabavi broj **EJN 10/2021**.

|  |  |
| --- | --- |
| Naziv Ponuditelja: |  |
| Adresa: |  |
| OIB: |  |

|  |  |  |  |
| --- | --- | --- | --- |
| r.br | Traženi dokument | DA | NE |
| 1 | PONUDBENI LIST (Prilog I) |  |  |
| 3 | Ispunjen i ovjeren Troškovnik (Prilog II) |  |  |
| 4 | Izvadak iz sudskog registra |  |  |

\*Ovaj obrazac postavite na sami kraj svoje ponude, kako bi mogli lakše kontrolirati da li ste predali sve tražene dokumente koje je Naručitelj tražio u svojem pozivu na dostavu ponuda.